
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO 
„DĖL KRETINGOS RAJONO SAVIVALDYBĖS 2021–2030 M. STRATEGINIO PLĖTROS PLANO TARPINĖS ATASKAITOS TVIRTINIMO“ 

2026-08-11
Kretinga

1. Parengto sprendimo projekto tikslas ir uždaviniai.
Patvirtinti tarpinę Kretingos rajono savivaldybės 2021–2030 m. strateginio plėtros plano ataskaitą ir įvertinti Strateginiame plėtros plane numatytų tikslų, uždavinių bei priemonių įgyvendinimo eigą, pasiektą pažangą ir rezultatus.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai galioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Šiuo metu galioja Kretingos rajono savivaldybės tarybos 2021 m. gruodžio 22 d. sprendimu Nr. T2-339 „Dėl Kretingos rajono savivaldybės 2021–2030 metų strateginio plėtros plano tvirtinimo“ patvirtintas Kretingos rajono savivaldybės 2021–2030 metų strateginis plėtros planas.
Savivaldybės strateginio plėtros plano ataskaita rengiama, vadovaujantis Kretingos rajono savivaldybės tarybos 2025 m. rugpjūčio 28 d. sprendimu Nr. T2-258 „Dėl Strateginio planavimo Kretingos rajono savivaldybėje organizavimo tvarkos aprašo tvirtinimo“ patvirtintu Strateginio planavimo Kretingos rajono savivaldybėje organizavimo tvarkos aprašu.
3. Kokių rezultatų laukiama.
Patvirtinus 2021–2030 metų Strateginio plėtros plano įgyvendinimo tarpinę ataskaitą, bus įvertinta plano įgyvendinimo pažanga ir pasiekti rezultatai, nustatytos sritys, kuriose numatyti rezultatai pasiekiami, taip pat sritys, kuriose įgyvendinimas vyksta lėčiau ar susiduriama su iššūkiais. Tarpinės ataskaitos rezultatai sudarys pagrindą priimti sprendimus dėl tolesnio Strateginio plėtros plano įgyvendinimo, prireikus tikslinti prioritetus, priemones ar jų įgyvendinimo kryptis bei užtikrinti nuoseklų ir efektyvų savivaldybės strateginių tikslų įgyvendinimą.
4. Lėšų poreikis ir šaltiniai. 
Ataskaitos tvirtinimui lėšų poreikio nėra. 
5. Kiti sprendimui priimti reikalingi pagrindimai, skaičiavimai, paaiškinimai. 
[bookmark: _GoBack]2021–2025 metais vykdytos 79 priemonės iš 84 Strateginiame plėtros plane numatytų priemonių. 
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės akto projektas antikorupciniam vertinimui neteikiamas.
7. Autorius arba autorių grupė.
Strateginio planavimo ir investicijų skyriaus vedėja Lukrecija Lengvinė.
